b'\n_START_ARTICLE_\nAmoniojarosita\n_START_SECTION_\nCaracter\xc3\xadstiques\n_START_PARAGRAPH_\nL\'amoniojarosita \xc3\xa9s un sulfat de f\xc3\xb3rmula qu\xc3\xadmica (NH\xe2\x82\x84)Fe3+_NEWLINE__NEWLINE_3(SO\xe2\x82\x84)\xe2\x82\x82(OH)\xe2\x82\x86. Cristal\xc2\xb7litza en el sistema trigonal. Els cristalls s\xc3\xb3n microsc\xc3\xb2pics i tabulars, alguns d\'ells amb contorns hexagonals, prism\xc3\xa0tics rombo\xc3\xa8drics o curts. Tamb\xc3\xa9 es troba en trossos granulars i n\xc3\xb2duls irregulars. La seva duresa a l\'escala de Mohs \xc3\xa9s d\'entre 3,5 i 4,5._NEWLINE_Segons la classificaci\xc3\xb3 de Nickel-Strunz, l\'amoniojarosita pertany a "07.BC: sulfats (selenats, etc.), amb anions addicionals, sense H\xe2\x82\x82O, amb cations de mida mitjana i gran", juntament amb els minerals seg\xc3\xbcents: d\'Ansita, alunita, amonioalunita, argentojarosita, beaverita-(Cu), dorallcharita, huangita, hidroniojarosita, jarosita, natroalunita-2c, natroalunita, natrojarosita, osarizawa\xc3\xafta, plumbojarosita, schlossmacherita, walthierita, beaverita-(Zn), ye\'elimita, atlasovita, naboko\xc3\xafta, clorotionita, euclorina, fedotovita, kamchatkita, piypita, klyuchevskita, alumoklyuchevskita, caledonita, wherryita, mammothita, linarita, schmiederita, munakata\xc3\xafta, chenita, krivovichevita i anhidrocainita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma en pissarres negres que contenen pirita lign\xc3\xadtica. Sol trobar-se associada a altres minerals com la tschermigita, la jarosita i l\'epsomita. Va ser descoberta l\'any 1927 a Kaibab, al comtat de Kane, Utah, Estats Units.'